

Centrum voľného času, Ul. M. R. Štefánika č. 17, 965 01 Žiar nad Hronom

**Vyhodnotenie jarného tábora**

 Centrum voľného času organizoval jarný tábor v dňoch od 24.02 do 26.02.2020. Dňa 27.02.2020 sme zorganizovali pre deti tábora, pre ich rodičov a starých rodičov, pre verejnosť jednodňový výlet na Hrebienok.

 Prvý deň tábora sme absolvovali zážitkové podujatie v predajni Tesco Žiar nad Hronom s názvom „Ako funguje supermarket“. Počas exkurzie v dostupných priestoroch supermarketu mali deti možnosť prehliadky skladových priestorov a predajnej plochy, zúčastniť sa pri príjme a dopĺňaní tovaru, blokovať tovar na pokladni a podobne. Prvý deň sme využili aj na kreatívnu dielničku, kde si deti vyrábali karnevalové masky z rôznych materiálov.

 Druhý a tretí deň tábora bol zameraný na korčuľovanie na ľade. Chodili sme na zimný štadión v meste Žiar nad Hronom. Pod vedením skúsenej lektorky sa deti naučili a zdokonalili v technike korčuľovania. Počas tábora sme navštívili Kino Hron v Žiari nad Hronom, kde sme mali možnosť vidieť rozprávku „Veľké želanie“. Lektor z SČK prišiel deťom ukázať ako podať prvú pomoc, ako ošetriť rany a podobne. Na tretí deň tábora v poobedných hodinách sme si spravili karneval spojený s vyhodnotením najkrajšej masky.

 Dňa 27.02.2020 sme absolvovali jednodňový výlet do Starého Smokovca na Hrebienok. Odviezli sme sa pozemnou lanovkou, uvideli sme Tatranský Dóm, deti mali možnosť lopárovania.

 Jarný prímestský tábor prebehol úspešne podľa plánov, bez problémov a bez úrazov.

Termín: **24.02.2020 – 26.02.2020**

Vedúci tábora: **Mgr. Marianna Lazárová**

Pedagogickí pracovníci: **Mgr. Marianna Lazárová, Adriána Budáčová**

Stravovanie: **ZŠ, Ul. M. R. Štefánika č. 17, Žiar nad Hronom**

**Pondelok:**

* Príchod detí, zahájenie tábora, zoznámenie detí pomocou hier
* Zážitkové podujatie v žiarskej predajni Tesco s názvom „Ako funguje supermarket“
* Obed
* Kreatívna dielnička – výroba karnevalových masiek z rôznych materiálov

**Utorok:**

* Korčuľovanie na zimnom štadióne v Žiari nad Hronom
* Tanečné a divadelné scénky
* Obed
* Kino v MsKC v Žiari nad Hronom

**Streda:**

* Korčuľovanie na zimnom štadióne v Žiari nad Hronom
* Ukážky prvej pomoci s lektorom
* Obed
* Karneval spojený s vyhodnotením najkrajšej masky

**Štvrtok:**

* Jednodňový výlet na Hrebienok autobusovovu dopravou SODOR, s. r. o.

Mgr. Helena Gáfriková

 riaditeľka CVČ